Diari Oficial de la Generalitat Valenciana


Sumari del DOGV 3191, del 25-02-1998 (1998/1048)

ACORD de 22 d’abril de 1997, de la Comissió Territorial d’Urbanisme de València, que fa referència a la modificació número 2 (punts del 9 a l’11 i del 13 al 20) del Pla General d’Ordenació Urbana de Cullera.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3191

Data del DOGV
:   25-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/1048


Data del document
:   22-04-1997

Organisme emissor


Tipus de document
:   Acord

ACORD de 22 d'abril de 1997, de la Comissió Territorial d'Urbanisme de València, que fa referència a la modificació número 2 (punts del 9 a l'11 i del 13 al 20) del Pla General d'Ordenació Urbana de Cullera. [1998/C1048]
  
Vist l'expedient tramés per l'Ajuntament de Cullera, que fa referència a la modificació número 2 (punts del 9 a l'11 i del 13 al 20) del Pla General d'Ordenació Urbana, i de conformitat amb els següents:
  
Antecedents de fet
  
Primer
  
L'expedient va ser sotmés a informació pública el 16 de desembre de 1996 i, després del pertinent període d'informació pública, va ser aprovat provisionalment el 25 de febrer de 1997. Va entrar en la Comissió Territorial d'Urbanisme de València el 7 de març de 1997.
  
Segon
  
El projecte consta de memòria informativa i justificativa, plànols d'informació i d'ordenació i normes urbanístiques, desglossat tot això per a cadascun dels punts que s'han de modificar que formen l'expedient, per la qual cosa compleix el que estableix l'article 27 de la Llei Reguladora de l'Activitat Urbanística.
  
Tercer
  
S'han sol·licitat informes sectorials a la Direcció General d'Obres Públiques (Divisió de Ports i Costes) de la Conselleria d'Obres Públiques, Urbanisme i Transports, sense que fins ara haja transcorregut el termini legalment establit per a emetre'ls.
  
En l'expedient tramés per l'Ajuntament consta l'emissió d'un informe favorable de la Direcció General de Costes del Ministeri de Foment, de 22 de gener de 1997, respecte dels punts 11 i 15.
  
Quart
  
Cullera té un Pla General d'Ordenació Urbana aprovat definitivament pel conseller d'Obres Públiques, Urbanisme i Transports el 19 de maig de 1995. Es va tramitar la modificació número 1 (punts de l'1 al 3 i del 5 al 8) la qual va ser aprovada per la Comissió Territorial d'Urbanisme de València el 19 de desembre de 1996.
  
Cinqué
  
La Comissió Informativa de la Comissió Territorial d'Urbanisme de València, en la sessió del 17 d'abril de 1997, va emetre un informe que feia referència al projecte de què tractem i va complir d'aquesta manera el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
L'expedient està complet i s'ha tramitat d'acord amb el que estableix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Cal destacar que tots els punts d'aquesta modificació han estat promoguts per particulars a fi de donar solució a problemes puntuals, la qual cosa no comporta un estudi global que reculla situacions semblants, sinó que es tracta d'un conjunt de situacions singulars que en molts casos manquen de justificació en ser tractades en grup. També cal precisar que aquestes peticions han estat assumides per l'Ajuntament, atés que les ha tramitades.
  
Segon
  
L'objecte del punt 9 de la modificació número 2 és la nova delimitació de les unitats d'execució UE-33/1 i UE-33/2, en concret es tracta d'ampliar la superfície de la unitat esmentada en primer lloc a costa de la segona. Es justifica aquesta pretensió per la sol·licitud realitzada pels interessats durant el tràmit d'informació pública sobre la qual va ser emés un informe favorable, si bé no es va dibuixar de forma adequada. Aquesta alteració afecta el plànol d'ordenació D-33, i no hi ha inconvenients per a l'aprovació, si bé és necessari presentar les fitxes urbanístiques afectades a fi d'adequar-ne les dades a la nova delimitació.
  
Tercer
  
El punt 10 de la modificació número 2 té per objecte una reordenació de determinats espais lliures, en concret es tracta de:
  
- Reducció en 200 metres quadrats de l'espai lliure situat a la plaça de la Constitució, a fi de destinar aquesta superfície a servei públic (Oficina de Turisme).
  
- Reduir l'espai lliure de la plaça de José Mongrell per a destinar una part a vial públic (160 m2) i una altra part a sistema local de serveis públics (60 m2).
  
- Ampliar l'espai lliure del carrer de la Farola i de l'Ermita en 500 metres quadrats, si bé aquesta ampliació es produeix a costa de reduir la superfície viària.
  
La justificació de les esmentades alteracions es basa en criteris d'adequació a la realitat física del territori i a les necessitats que hi van sorgint. Les esmentades alteracions afecten els plànols d'ordenació D-22 i D-39. No hi ha inconvenients per a l'aprovació, encara més perquè no hi ha increments d'aprofitaments lucratius, ja que l'única cosa que es produeixen són alteracions en la destinació dels sòls, si bé es manté sempre el caràcter de públics.
  
Aquest punt, atés que afecta espais lliures, necessita el dictamen preceptiu del Consell Jurídic Consultiu de la Comunitat Valenciana.
  
Quart
  
L'objecte del punt 11 de la modificació número 2 és el canvi de qualificació d'una parcel·la situada a l'avinguda de l'Estany, en l'àmbit d'urbanització AU-74/1, amb una superfície de 3.630 metres quadrats, dels quals 650 m2 estan en la zona de servitud de protecció de costes. En concret, es tracta de passar de zona unifamiliar aïllada (UFA) a unifamiliar en filera (UFF), la qual cosa produeix un increment de l'edificabilitat i de l'aprofitament lucratiu, ja que es passa de poder construir 7 habitatges i 1.815 metres quadrats límit a poder construir 18 habitatges i 2178 metres quadrats límit. Aquest increment comporta la necessitat de complir el que estableix l'article 55.3 de la Llei Reguladora de l'Activitat Urbanística, cosa que s'aconsegueix creant un espai lliure de 330 metres quadrats situat dins de la zona de protecció, per la qual cosa caldrà l'informe de la Direcció General d'Obres Públiques (Divisió de Ports i Costes) de la COPUT, la data límit del qual encara no ha transcorregut.
  
No obstant això, cal tenir en compte que la present alteració comporta un tractament singular per a una parcel·la concreta dins de la zona genèrica UFA, la qual cosa, sense cap mena de dubte, comporta una reserva de dispensació, cosa que és contrària al que estableix l'article 134.2 del Text Refós de la Llei del Sòl de 1992, atés que en la mateixa situació es troben la resta de parcel·les de la zona en qüestió a les quals no se'ls incrementa l'aprofitament lucratiu, per la qual cosa no procedeix aprovar aquest punt.
  
Cinqué
  
El punt 13 de la modificació número 2 té per objecte incrementar l'aprofitament lucratiu de la UE-39/1, ja que permet una major edificabilitat i redueix al mateix temps un espai lliure (jardins públics) com a conseqüència de l'increment de superfície d'edificació i la creació d'un vial. Sense entrar a valorar tant el disseny que hi ha com el que s'ha proposat, atés que es tracta de qüestions relatives a l'ordenació detallada, sí que és necessari destacar que no s'ha justificat el compliment del que disposa l'article 55.3 de la Llei Reguladora de l'Activitat Urbanística, a més de no considerar-se justificada la pretensió, per la qual cosa no es pot aprovar aquest punt.
  
El punt 13 afecta el plànol d'ordenació D-39 i la fitxa urbanística de la unitat UE-39/1.
  
Aquest punt, per afectar a espais lliures, necessita dictamen preceptiu del Consell Jurídic Consultiu de la Comunitat Valenciana per a l'aprovació definitiva, si bé amb caràcter previ a la tramesa es requerirà l'informe favorable de la Comissió Territorial d'Urbanisme de València.
  
Sisé
  
L'objecte del punt 14 de la modificació número 2 és aclarir unes qüestions de grafisme sorgides per la no-existència de trama en uns terrenys de la zona compresa entre els carrers del P. Antonio Berenguer i de la Bega, sense que hi haja un increment d'edificabilitat o d'aprofitament lucratiu. La present alteració afecta el plànol d'ordenació D-41.
  
Seté
  
L'objecte del punt 15 de la modificació número 2 és canviar la qualificació d'una parcel·la situada en el carrer del Marqués de la Romana i de la Mare de Déu del Carme, que passa de ser residencial (UFA) a ser terciari (TER-2), a fi de reconéixer la existència d'una construcció en situació de fora d'ordenació, i s'insisteix en el fet que en els terrenys en qüestió, com que estan inclosos en la zona de servitud de protecció de costes, no es permet l'ús d'habitatges, però sí que és possible la implantació d'un ús terciari amb l'autorització prèvia de l'òrgan competent de la comunitat autònoma.
  
La present alteració afecta el plànol d'ordenació D-27, i es redueix l'espai lliure i l'edificabilitat de la zona, si bé cal tenir en compte que la superfície d'espai lliure exempta d'edificació queda adscrita a aparcament privat, la qual cosa, en suma, comporta una pèrdua de terrenys per a dotacions per al conjunt de la població, per la qual cosa s'ha de justificar el compliment del que estableix l'article 55.3 de la Llei Reguladora de l'Activitat Urbanística.
  
Atés que la parcel·la en qüestió està situada dins de la zona de protecció, caldrà l'informe de la Direcció General d'Obres Públiques (Divisió de Ports i Costes) de la Conselleria d'Obres Públiques, Urbanisme i Transports, la data límit del qual encara no ha transcorregut.
  
Aquest punt, atés que afecta espais lliures, necessita un dictamen preceptiu del Consell Jurídic Consultiu de la Comunitat Valenciana per a procedir-ne a l'aprovació definitiva, si bé abans de la tramesa es requerirà un informe favorable de la Comissió Territorial d'Urbanisme de València.
  
Vuité
  
El punt 16 de la modificació número 2 té per objecte la subdivisió del sector SUP-PRR-7 en dos sectors, els quals passen a anomenar-se SUP-PRR-7 (6,34 ha) i SUP-PRR-12 (9,06 ha), i afecten el plànol d'ordenació C-4 i la fitxa urbanística del sector esmentat, atés que aquella s'altera i, a més, n'apareix una de nova, i no hi ha problemes per a l'aprovació.
  
Nové
  
El punt 17 de la modificació número 2 té per objecte el canvi de qualificació d'una parcel·la situada en el sòl urbà de la zona anomenada Cap Blanc, en concret, es tracta de passar de l'ús residencial edificació oberta (EDA-1) a unifamiliar en filera (UFF). Aquest canvi es justifica en qüestions d'oportunitat imposades per l'orografia del terreny i les característiques de les edificacions que hi ha al voltant, i la conseqüència més important és la rebaixa en l'edificabilitat i en la densitat d'habitatges. No hi ha impediments per a l'aprovació. El present punt afecta el plànol d'ordenació D-21.
  
Deu
  
El punt 18 de la modificació número 2 té per objecte el canvi d'alineacions en diverses parcel·les dels barris de Santa Anna, Reina Mora i Sant Francesc. Es justifica aquesta pretensió pel traçat irregular i tortuós que hi ha en la zona, ja que es tracta del vessant d'una muntanya. No hi ha impediments per a l'aprovació. La present alteració afecta el plànol d'ordenació D-35.
  
Onze
  
El punt 19 de la modificació número 2 té per objecte el canvi de qualificació d'unes parcel·les situades en el polígon Cap Blanc, en concret es tracta de passar una part d'una parcel·la qualificada de residencial unifamiliar aïllada (UFA) a servei públic de caràcter privat, a més de passar una part d'un vial a servei públic privat. Es justifiquen aquestes pretensions en l'existència d'errors de delineació, no havent-hi increments d'aprofitament i no apreciant-s'hi impediments per a l'aprovació. Aquesta alteració afecta el plànol d'ordenació D-26.
  
Dotze
  
El punt 20 de la modificació número 2 té per objecte la delimitació d'acord amb la realitat dels terrenys per a dotacions que hi ha en la urbanització Cullera Park. Es justifica aquesta pretensió per l'existència d'errors de delineació, sense que s'hi aprecien inconvenients per a l'aprovació. La present modificació afecta el plànol d'ordenació D-25.
  
Tretze
  
Respecte dels punts 9, 11, 14, 16, 17, 18, 19 i 20 la Comissió Territorial d'Urbanisme és l'òrgan competent per a emetre dictamen resolutori sobre l'aprovació definitiva dels plans generals de municipis de menys de 50.000 habitants, de conformitat amb el que disposa l'article 38.3 de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Comunitat Valenciana.
  
Catorze
  
Respecte dels punts 13 i 15, la Comissió Territorial d'Urbanisme ha de suspendre l'aprovació definitiva, per deficiències que no donen lloc a modificacions substancials, de qualsevol tipus d'instrument de planejament urbanístic o les seues modificacions, l'aprovació definitiva dels quals siga competència del conseller d'Obres Públiques, Urbanisme i Transports, d'acord amb el que disposa la Circular número 7 de la Direcció General d'Urbanisme, per la qual s'aclareixen determinades competències de les comissions territorials d'urbanisme.
  
Quinze
  
Respecte del punt 10, cal dir que es tracta d'una modificació del pla que comporta una diferent qualificació o ús urbanístic d'una zona verda anteriorment prevista, per la qual cosa requereix un informe previ del Consell Superior d'Urbanisme ?substituït per un informe del conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme, en aplicació de la disposició transitòria novena de la LRAU?, de conformitat amb el que estableix l'article 55.4 de la Llei Reguladora de l'Activitat Urbanística.
  
D'altra banda, i per la mateixa raó, és preceptiu posteriorment el dictamen del Consell Jurídic Consultiu de la Comunitat Valenciana, segons el que disposa l'article 10.e de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana.
  
El conseller d'Obres Públiques, Urbanisme i Transports és l'òrgan competent per a aprovar definitivament els instruments de planejament, de conformitat amb l'article 55.1, per remissió a l'article 38.3, de la Llei Reguladora de l'Activitat Urbanística, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgan Urbanístics de la Generalitat Valenciana.
  
A la vista de tot el que s'ha dit anteriorment, la Comissió Territorial d'Urbanisme de València acorda:
  
1. Aprovar definitivament els punts 9, 14, 16, 17, 18, 19 i 20, tots de la modificació número 2 del Pla General d'Ordenació Urbana de Cullera.
  
2. Emetre un informe favorable sobre el punt 10 de la modificació número 2 del Pla General d'Ordenació Urbana de Cullera.
  
3. Suspendre l'aprovació definitiva dels punts 13 i 15 de la modificació número 2 del Pla General d'Ordenació Urbana de Cullera.
  
4. Denegar l'aprovació definitiva del punt 11 de la modificació número 2 del Pla General d'Ordenació Urbana de Cullera.
  
L'Ajuntament de Cullera haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de recepció d'aquesta notificació.
  
Tot això, sense perjudici que s'hi puga interposar qualsevol altre recurs que es considere oportú.
  
València, 22 d'abril de 1997.- El secretari de la Comissió Territorial d'Urbanisme: José Manuel Palau Navarro.
  
Conselleria d'Obres Públiques,